《柱江至沈相见有诗和韵》
明代·释函可

黑裘未敝耻书生，匹马春风猎猎轻。孤管欲收寒谷泪，空囊一泻大江声。

叔痴不负鸰原梦，僧老难忘鹤岭情。世上有人天有眼，千年终厌话荆卿。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。